NORAKSTS

|  |  |
| --- | --- |
| 27.04.2023. | Nr.4/22 |

###### GROZĪJUMS JELGAVAS VALSTSPILSĒTAS DOMES 2020. GADA 17. DECEMBRA LĒMUMĀ Nr.19/8 “JELGAVAS VALSTSPILSĒTAS PAŠVALDĪBAS ADMINISTRATĪVĀS KOMISIJAS BĒRNU LIETU APAKŠKOMISIJAS SASTĀVA APSTIPRINĀŠANA”

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, G.Kurlovičs, A.Rublis, A.Tomašūns), **PRET – nav**, **ATTURAS – 1** (A.Pagors),

Jelgavas valstspilsētas pašvaldības iestādē “Centrālā pārvalde” saņemta Valsts policijas Zemgales reģiona pārvaldes Dienvidzemgales iecirkņa elektroniski parakstīta vēstule Nr.20/11/4-ZRPnos/17688 “Par valsts policijas pārstāvju deleģēšanu komisijās”, kurā Valsts policijas Zemgales reģiona pārvaldes Dienvidzemgales iecirknis deleģē darbam Jelgavas valstspilsētas pašvaldības Administratīvās komisijas Bērnu lietu apakškomisijā Valsts policijas Zemgales reģiona pārvaldes Dienvidzemgales iecirkņa Prevencijas grupas galveno inspektori Ilvu Buku.

Saskaņā ar Pašvaldību likuma 24. panta pirmo daļu, Jelgavas valstspilsētas pašvaldības Administratīvās komisijas Bērnu lietu apakškomisijas nolikuma 12.3.4. apakšpunktu un Valsts policijas Zemgales reģiona pārvaldes Dienvidzemgales iecirkņa 11.04.2023. vēstuli Nr.20/11/4-ZRPnos/17688 “Par valsts policijas pārstāvju deleģēšanu komisijās”,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt grozījumu Jelgavas valstspilsētas domes 2020. gada 17. decembra lēmumā Nr.19/8 “Jelgavas valstspilsētas pašvaldības Administratīvās komisijas Bērnu lietu apakškomisijas sastāva apstiprināšana”, izsakot 1.3.3. apakšpunktu šādā redakcijā:

“1.3.3. Ilva Buka - Valsts policijas Zemgales reģiona pārvaldes Dienvidzemgales iecirkņa Prevencijas grupas galvenā inspektore; ”

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. aprīlī